પાટણ શહેરમાં દિવસે દિવસે વધી રહેલી ટ્રાફીકની સમસ્યા મામલે પ્રબુધ્ધ નાગરિકો દ્વારા નગરપાલિકાના સત્તાધિશોને અવાર નવાર શહેરના મુખ્ય માર્ગો પરના લારી-ગલ્લા તેમજ દુકાનોના કાચા-પાકા ઓટલા તેમજ સાયબાનો દૂર કરવા માટેની રજૂઆતો કરવામાં આવી હતી જેને લઈને પાલિકા તંત્ર દ્વારા અવાર નવાર દબાણ હટાવો અભિયાન હાથ ધરવામાં આવતા હતા પરંતું તેનો કોઈ યોગ્ય નિકાલ ન આવતા અને દબાણકારો પોતાના મનસ્વી રીતે લારી-ગલ્લાના દબાણો અને દુકાનોના ઓટલા-પગથીયા સહિતના દબાણો યથાવત રાખતા પાલિકા તંત્ર દ્વારા આવા દબાણકર્તાઓને છેલ્લા કેટલાક સમયથી સૂચનાઓ આપી પોતાના દબાણો સ્વયં ખસેડી લેવા સૂચનો આપ્યા હતા પણ આદતસે મજબૂર દબાણકર્તાઓ નગરપાલિકાની સૂચનાને ઘોળીને પી જતા આખરે નગરપાલિકા તંત્ર દ્વારા આજે પોલીસ બંદોબસ્ત સાથે રાખી નગરપાલિકાના એસ. આઈ. , સ્વચ્છતા શાખાના ચેરમેન તેમજ નગરપાલિકાના કર્મચારીઓને સાથે રાખી શહેરના કનસડા દરવાજાથી રેલ્વે સ્ટેશન સુધીના મુખ્ય માર્ગ પરની બંને સાઈડો પરના લારી-ગલ્લાના દબાણોને દૂર કરવાની કામગીરી હાથ ધરી હતી.